open-index/open-wikipedia-markdown huggingface dataset:
আমি জেল থেকে বলছি

***আমি জেল থেকে বলছি*** হচ্ছে ২০০৫ সালের বাংলাদেশী মারপিটধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না। এটি পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন মান্না, মৌসুমী, মিশা সওদাগর, ও ওমর সানী।এটি শ্রীহরির তেলেগু মুভি ganapathi এর আনঅফিশিয়াল রিমেক

চলচ্চিত্রটি ২০০৫ সালের ৪ঠা অক্টোবর বাংলাদেশে মুক্তি পায়। মুক্তির পর ছবিটি হিট হয়। মান্না ৮ম মেরিল-প্রথম আলো পুরস্কারে শ্রেষ্ঠ চলচ্চিত্র অভিনেতা বিভাগে মনোনয়ন লাভ করেন।

## কুশীলব
* মান্না - মোঃ ওমর ফারুক
* মৌসুমী
* মিশা সওদাগর
* ওমর সানী
* খলিল - ওমরের বাবা

## সঙ্গীত
*আমি জেল থেকে বলছি* চলচ্চিত্রের সঙ্গীত পরিচালনা ও সুরারোপ করেছেন ইমন সাহা। গানে কণ্ঠ দিয়েছেন সামিনা চৌধুরী, আসিফ আকবর, মমতাজ বেগম, সাব্বির, কানিজ সুবর্ণা, মিমি ও আরিফ।

## পুরস্কার ও মনোনয়ন
;মেরিল-প্রথম আলো পুরস্কার
* শ্রেষ্ঠ চলচ্চিত্র অভিনেতা - মান্না (মনোনীত)

## উল্লেখ্য
*আমি জেল থেকে বলছি* চিত্রনায়ক মান্না প্রযোজিত ৬ষ্ঠ চলচ্চিত্র।

## তথ্যসূত্র

## বহিঃসংযোগ

* 

বিষয়শ্রেণী:২০০৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
হাফ শার্ট

**হাফ শার্ট** বা খাটো হাতার শার্ট মূলত গ্রীষ্মকালীন পোশাক যা মানুষ সাধারণত গরম কালে পড়ে থাকে। 
## বর্ণনা
হাফশার্ট কে হাফ শ্লিভ শার্ট বা খাটো হাতার শার্ট বলেও অভিহীত করা হয়। এটি কাঁধ থেকে হাতের কোনুই এর উপর পর্যন্ত বিস্তৃত থাকে। আধুনিক যুগে তরুনদের পছন্দের তালিকায় এই পোশাক শীর্ষে রয়েছে।
## দাপ্তরিক পোশাক
স্কাউটসে ছেলেদের জন্য হাফশার্ট পড়া বাধ্যতামূলক।স্কুল কলেজে বিভিন্ন অফিস আদালতে এবং হাসপাতালে রোগীদের দাপ্তিরিক পোশাক হিসেবে হাফশার্ট ব্যবহৃত হয়। 

## ইতিহাস
শার্টের ইতিহাস অনেক পুরোনো। পূর্বে শার্ট মানুষ শুধু রাত্রীকালিন পোশাক হিসেবে ব্যবাহার করত। বিংশ শতাব্দীতে শার্টের সাথে কলার যুক্ত করে এটিকে বহির্মুখী পোশাক করা হয়। এর কিছুকাল   পড় এটিকে আরো আকর্ষনীয় করার জন্য খাটো হাতার শার্টের বা হাফ শার্টের প্রচলন শুরু হয়।
## ফ্যাশানে হাফশার্ট
গ্রীষ্মকালে ছেলেদের পারিপার্শ্বিকের সাপেক্ষে হাফশার্ট অত্যন্ত জনপ্রিয় হয়ে থাকে। বিভিন্ন রঙ্গের দামে বিভন্ন প্রকার আকর্ষনীয় হাফ স্লিভ শার্ট কিনতে পাওয়া যায়।

## তথ্যসূত্র

বিষয়শ্রেণী:টপস
বিষয়শ্রেণী:শার্ট
বিষয়শ্রেণী:১৯৭০-এর দশকের ফ্যাশন
বিষয়শ্রেণী:১৯৮০-এর দশকের ফ্যাশন
বিষয়শ্রেণী:১৯৯০-এর দশকের ফ্যাশন
বিষয়শ্রেণী:২০০০-এর দশকের ফ্যাশন
বিষয়শ্রেণী:২০১০-এর দশকের ফ্যাশন
বিষয়শ্রেণী:২০২০-এর দশকের ফ্যাশন
লাইক (দ্ব্যর্থতা নিরসন)

**লাইক** একটি  ইংরেজি শব্দ। যা সাধারণ অনেকে বিষয়েই ব্যবহার হয়ে থাকে। বাংলায় এর অর্থ পছন্দ, প্রিয় ইত্যাদি।

**লাইক** বা **লাইকস** এছাড়াও রয়েছে-

## কম্পিউটার এবং ইন্টারনেট

* লাইক বাটন, ফেসবুক, ইউটিউব, বা ব্লগ হিসাবে সামাজিক নেটওয়ার্কিং ওয়েবসাইটের একটি বৈশিষ্ট্য 
* Like.com, একটি মূল্য তুলনার জন্যে সেবাধর্মী ওয়েবসাইট 
* লাইক (এসকিউএল), এসকিউএল প্রোগ্রামিংয়ের একটি কিওয়ার্ড।

## পণ্য

* লাইক কোলা, একটি নরম পানীয় 
* মিতসুকা লাইক, একটি অটোমোবাইল 
* লাইক, তাইওয়ানের প্রস্তুতকারক কিমকো মোটর মোটর স্কুটার মডেল

## অন্যান্য

* লাইক, সেব্রেনিক, বসনিয়া ও হার্জেগোভিনা গ্রামের স্রেব্রেনিক 
* লাইক , হিপ হপ ট্রিও প্যাক  একটি সদস্য 
* দ্য লাইক, একটি রক ব্যান্ড 
* *লাইক*  (উপন্যাস), আলী স্মিথ দ্বারা 
* "লাইক", অ্যালবাম *স্বাগতম* থেকে Taproot দ্বারা একটি গান 
* লাইকস (গান) *রুজ* থেকে ইউনা ও কাইলের একটি গান "লাইকস" 
* লাইকে (   ), থাই লোক থিয়েটার একটি ফর্ম 
* লাইক (টিভি সিরিজ), একটি মেক্সিকান টেলিনোভা

## আরো দেখুন

* লাইকিং (দ্ব্যর্থতা নিরসন )



বিষয়শ্রেণী:দ্ব্যর্থতা নিরসন পাতা
নৌবাহিনী প্রধান (ভারত)

**নৌবাহিনী প্রধান** বা **চীফ অব দ্যা নেভাল স্টাফ** হচ্ছে ভারতীয় নৌবাহিনীর সর্বোচ্চ পদ। ইংরেজি ভাষায় **চীফ অব দ্যা নেভাল স্টাফ** সংক্ষেপে **সিএনএস** নামে পরিচিত। একজন পূর্ণ এ্যাডমিরাল এই দায়িত্ব পালন করে থাকেন।

বর্তমান নৌবাহিনী প্রধান হচ্ছেন এ্যাডমিরাল দীনেশ কুমার ত্রিপাঠী যিনি ২৬ তম নৌবাহিনী প্রধান।
## নৌবাহিনী প্রধানের কার্যালয়
১৯৫৫ সাল পর্যন্ত এই পদ **ভারতীয় নৌবাহিনীর সর্বাধিনায়ক** হিসেবে পরিচিত ছিলো। নৌবাহিনী প্রধানের কার্যালয় দিল্লীর সচিবালয় ভবনের রাইজিনা হিলে অবস্থিত। নৌবাহিনী প্রধানের নিয়োগ হয় ভারতের প্রধানমন্ত্রীর সভাপতিত্বে একটি মন্ত্রীসভার বৈঠকের মাধ্যমে, যেটা 'এ্যাপয়েন্টমেন্টস কমিটি অব দ্যা ক্যাবিনেট' (এসিসি) নামে  পরিচিত। নৌবাহিনী প্রধান ৬২ বছর বয়সে তার মেয়াদ পূর্ণ করবেন অথবা নৌবাহিনী প্রধান হিসেবে তাকে কমপক্ষে তিন বছর দায়িত্ব পালন করতে হবে।
## নিয়োগধারীগণ

### ভারতীয় নৌবাহিনী সর্বাধিনায়ক (১৯৫০-১৯৫৫)

### নৌবাহিনী প্রধান (১৯৫৫-বর্তমান)

## আরো দেখুন
*সেনাবাহিনী প্রধান (ভারত)
*বিমান বাহিনী প্রধান (ভারত)

## তথ্যসূত্র

বিষয়শ্রেণী:নৌবাহিনী প্রধান (ভারত)
বিষয়শ্রেণী:ভারতীয় নৌবাহিনী
বিষয়শ্রেণী:নৌবাহিনী প্রধান
রবিউল করিম

**রবিউল করিম** বাংলাদেশের প্রথম শ্রেণীর এবং এ-তালিকাভুক্ত একজন ক্রিকেটার। ২০০৬-২০০৭ সালে রাজশাহী বিভাগের হয়ে তার অভিষেক ঘটে। তার খেলা প্রথম মৌসুমে তিনি দুটি অর্ধ-শতক অর্জন করেন, যার মধ্যে সেরাটি হল চট্টগ্রাম বিভাগের বিপক্ষে ৬৪ রানের ইনিংসটি।

## আরো দেখুন
* রাজশাহী বিভাগের ক্রিকেটারদের তালিকা

## তথ্যসূত্র

বিষয়শ্রেণী:রাজশাহী জেলার ব্যক্তি
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
পি. নাগালিঙ্গম

**পি. নাগালিঙ্গম** হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৬৭ সাল থেকে ১৯৭৭ সাল পর্যন্ত তিনি তামিলনাড়ু বিধানসভায় পোন্নেরি বিধানসভা কেন্দ্রের বিধায়ক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ু বিধানসভার সদস্য ১৯৭১-১৯৭৬
বি. সুন্দরম

**বি. সুন্দরম** হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে তিনবার তিরুপ্পাত্তুর বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ু বিধানসভার সদস্য
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ু বিধানসভার সদস্য ১৯৭৭-১৯৮০
বিষয়শ্রেণী:তামিলনাড়ু বিধানসভার সদস্য ১৯৮০-১৯৮৪
বিষয়শ্রেণী:তামিলনাড়ু বিধানসভার সদস্য ১৯৮৯-১৯৯১
আইটিসি রয়্যাল বেঙ্গল

**আইটিসি রয়্যাল বেঙ্গল** কলকাতার একটি পাঁচ তারকা বিলাসবহুল হোটেল। এটি ভারতের বৃহত্তম হোটেলগুলির মধ্যে একটি। এই হোটেলটি কলকাতার বাইপাসের পাশে ট্যাংরা অঞ্চলে অবস্থিত। এটি বিখ্যাত আইটিসি হোটেলস গ্রুপের বিলাসবহুল হোটেল গুলোর মধ্যে একটি। ৪.১৬ লক্ষ বর্গফুট জায়গার ওপর তৈরী এই হোটেলের নির্মাণ খরচ ১৪০০ কোটি টাকা। রয়্যাল বেঙ্গল-এর অন্যতম আকর্ষণ হচ্ছে এর মোট ৬১,০০০ বর্গফুটের বিশাল ব্যাঙ্কোয়েট, যার বিশেষ দ্রষ্টব্য ১৬,৪০০ বর্গফুটের স্তম্ভ বিহীন ব্যাঙ্কোয়েট হল।

## অবস্থান
পূর্ব কলকাতার বাইপাসের ধারে ‌*আইটিসি সোনার* হোটেলটির পাশে এই **আইটিসি শিল্পগোষ্ঠী** তৈরি করেছে ‘‌আইটিসি রয়্যাল বেঙ্গল’‌ হোটেল।
## ইতিহাস
১১ জুন ২০১৯ সালে নতুন এই বিলাসবহুল হোটেলটির আনুষ্ঠানিক উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।

উদ্বোধনী অনুষ্ঠানে আইটিসি–‌র চেয়ারম্যান সঞ্জীব পুরি'র পাশাপাশি উপস্থিত ছিলেন ফিরহাদ হাকিম, সুব্রত মুখোপাধ্যায়, সাধন পান্ডে, সৌগত রায়, জাভেদ খান, শোভনদেব চট্টোপাধ্যায়ের মতো মন্ত্রী ও নেতারা৷ আর ছিলেন বহু শিল্পপতি।

## স্থাপত্য
এই গগনচুম্বী হোটেলের উচ্চতা ৪৩৬.৩৫ ফুট। রয়্যাল বেঙ্গলের গঠনশৈলী বানিয়েছে মার্কিন যুক্তরাষ্ট্র, আরব আমিরশাহী, বাহামা, ম্যাকাও, ওমানসহ বিশ্বের ১৬০টি দেশে বিলাসবহুল হোটেল নির্মাণের অভিজ্ঞতা যুক্ত বিশ্বখ্যাত *উইম্বার্লি অ্যালিসন টং অ্যান্ড গু*। হোটেলের অভ্যন্তরের সাজসজ্জার ভার ছিল উইলসন অ্যাসোসিয়েট-এর উপর।

## সুযোগ-সুবিধা
রয়্যাল বেঙ্গলের অন্দরে রয়েছে মোট ৪৫৬টি ঘর, যার মধ্যে ৩৭৪টি ঘর ও স্যুট (যার মধ্যে ১০৪টি বিলাসবহুল স্মার্ট রুম), ৮২টি সার্ভিসড অ্যাপার্টমেন্ট, ১২টি রেস্তোরাঁ এবং ৫,৬৩০ বর্গমিটারের বিশাল ব্যাঙ্কোয়েট-সহ ১৫টি মিটিং ভেন্যু। এ ছাড়াও থাকছে ‘কায়া-কল্পা, দ্য রয়্যাল স্পা’ পরিষেবার সুবিধা। ৩৬০টি ঘরের মধ্যে ২৫৬টি ঘর থাকছে ‘টাওয়ার এক্সক্লুসিভ’ গোত্রে, যার আয়তন ৫২৭ বর্গফুট। বাকি ১০৪টি ঘর হল ৭৩০ বর্গফুটের ‘আইটিসি ওয়ান’ প্রিমিয়াম গোত্রের স্মার্ট রুম। এর সঙ্গেই থাকছে ১,০০০ বর্গফুট এবং ১৪০০ বর্গফুটের ১-২ বেডরুম সার্ভিসড অ্যাপার্টমেন্ট। এছাড়াও রয়েছে ১,০৫৬ বর্গফুটের ১২টি বিলাসবহুল স্যুট। হোটেলে ৬,৬২০ বর্গফুটের ‘দ্য গ্র্যান্ড প্রেসিডেন্সিয়াল স্যুট’ এবং ৩,৫০০ বর্গফুটের ‘দ্য প্রেসিডেন্সিয়াল স্যুট’-এ রয়েছে বিলাসিতার সব রকম উপকরণ।
### রেস্তোরাঁ
রসনা তৃপ্তির জন্য রয়্যাল বেঙ্গলে রয়েছে ‘গ্র্যান্ড মার্কেট প্যাভিলিয়ন’, ‘রয়্যাল ভেগা’, ‘ওত্তিমো কুচিনা ইটালিয়ানা’, ‘দার্জিলিং লাউঞ্জ’ এবং ‘দ্য ব্রাস রুম’, প্রত্যেকে নিজের নিজের মেনুতে বাকিদের টেক্কা দিতে সব সময় প্রস্তুত। এর প্রত্যেকটির মধ্যে রয়েছে পৃথক পৃথক একাধিক কাউন্টার।

## তথ্যসূত্র

বিষয়শ্রেণী:কলকাতার হোটেল
বিষয়শ্রেণী:২০১৯-এ প্রতিষ্ঠিত হোটেল
বিষয়শ্রেণী:আইটিসি লিমিটেড
সুশান্ত সিং

**সুশান্ত সিং** হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। ২০০৯ সাল থেকে তিনি ওডিশা বিধানসভায় ভাটলি বিধানসভা কেন্দ্রের বিধায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বিজু জনতা দলের রাজনীতিবিদ
বিষয়শ্রেণী:ভারতীয় রাজনীতিবিদ
বিষয়শ্রেণী:১৯৭৩-এ জন্ম
বিষয়শ্রেণী:ওড়িশা বিধানসভার সদস্য ২০১৪-২০১৯
বিষয়শ্রেণী:ওড়িশা বিধানসভার সদস্য ২০১৯-২০২৪
লাক্কাতুরা চা বাগান

alt=লাক্কাতুরা চা বাগান|থাম্ব|303x303পিক্সেল|লাক্কাতুরা চা বাগানের একটি দৃশ্য
**লাক্কাতুরা চা বাগান** সিলেট শহরের উপকণ্ঠে বিমানবন্দর সড়কে চৌকিদেকিতে মনোলোভা একটি চা বাগান । এটি 

বাংলাদেশের অন্যতম বৃহত্তম চা বাগান। বিশাল এই চা বাগানটি থেকে প্রতিবছর ৫ লক্ষ কেজি চা উৎপাদিত হয়। এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান অবস্থিত।

## ইতিহাস
ইংরেজ সাহেব হার্ডসনের হাত ধরে ১৮৪৯ সালে প্রতিষ্ঠিত চা বাগানটি। ন্যাশনাল টি কোম্পানি লিমিটেডের অধীনে চলে এই চা বাগানটি। সিলেটের এই চা বাগান থেকেই চা চাষের গোড়াপত্তন। যা এখন ইতিহাস ও ঐতিহ্যের অংশ।

## বর্ণনা
থাম্ব|লাক্কাতুরা চা বাগানে রাবার সঙ্গিগ্রহের দৃশ্য
সিলেট শহরের উত্তর প্রান্ত ঘিরে রাখা সবুজ বনানীই হলো লাক্কাতুরা চা বাগান। ২৯৩ হেক্টর বা প্রায় ৩২০০ একর জুড়ে এর অবস্থান। মালনীছড়া আর লাক্কাতুরা চা বাগান পাশাপাশি। ব্যবধান শুধু রাস্তার এপাশ ওপাশ। শ্রেষ্টত্বের দিক থেকে লাক্কাতুরা চা বাগানটি কখনো কখনো মালনীছড়া চা বাগানকে ছাড়িয়ে গেছে। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ। বাগানের সব পথের ধারে উঁচু-নিচু টিলার ভেতর দিয়ে চলে গেছে মাটির রাস্তা। হেঁটে ভেতরে গেলে একেকটি রাস্তা ধরে প্রায় দুই ঘণ্টা হাঁটা যায়। 

## সিলেট বিভাগীয় স্টেডিয়াম

চারপাশে চা বাগান আর মাঝখানে স্টেডিয়াম, সবুজ প্রকৃতির ভেতর স্টেডিয়াম পৃথিবীতে একটাই। সবুজ পাহাড়টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত। এখানেই ২০১৪ টি-টুয়েন্টি মহিলা বিশ্বকাপের জমকালো আসর বসেছিল।

## আরো দেখুন

* সিলেট বিভাগ
* বাংলাদেশের দর্শনীয় স্থানসমূহ
* পাংতুমাই
* কৈলাশটিলা
* ড্রিমল্যান্ড পার্ক

## তথ্যসূত্র

বিষয়শ্রেণী:বাংলাদেশে চা শিল্প
বিষয়শ্রেণী:বাংলাদেশের চা বাগান
লাইভ

**লাইভ** বলতে বাংলা উইকিপিডিয়ায় যা রয়েছে- 

## শিল্প, বিনোদন ও গণমাধ্যম

* লাইভ! (২০০৫-এর চলচ্চিত্র), ২০০৫ ওলন্দাজ চলচ্চিত্র
* লাইভ! (২০০৭-এর চলচ্চিত্র), মার্কিন চলচ্চিত্র
* লাইভ (২০১৪-এর চলচ্চিত্র), জাপানি চলচ্চিত্র

### সঙ্গীত

#### গ্রুপ এবং লেবেল

* লাইভ (ব্যান্ড), মার্কিন রক ব্যান্ড

#### অ্যালবাম

* লাইভ (রক্সাস ইপি)
* লাইভ(স্মিথেরেন্স ইপি)
* সিইসি পেনস্তন (ইপি লাইভ)
* লাইভ ইপি (অ্যানাল কান্টের অ্যালবাম)
* লাইভ ইপি (ব্রেকিং বেঞ্জামিন ইপি)
* লাইভ ইপি (লাইভ এট ফ্যাশন রকস)'', ডেভিড বোয়ি কর্তৃক 
* লাইভ ইপি (দ্য জ্যাম ইপি)

#### গান
* "লাইভ (রুশ গান)
* "লাইভ (সুপারফ্লাইয়ের গান)
* "লাইভ (দ্য মেরি-গো-রাউন্ডের গান)

### রেডিও

* বিবিসি রেডিও ৫ লাইভ
* সিআইএলভি-এফএম, LiVE 88.5 হিসেবে ব্র্যান্ডকৃত, কানাডা ওটাওয়ার একটি রেডিও স্টেশন

### টিভি

* লাইভ (টিভি ধারাবাহিক), ২০১৮ সালের দক্ষিণ কোরিয়ার টেলিভিশন ধারাবাহিক
* লাইভ (টিভি সঙ্গীত প্রতিযোগিতা)
* লাইভ! (টিভি চ্যানেল), ইতালি 
* লাইভ! উইথ কেলি, মার্কিন টিভির আলোচনা অনুষ্ঠান

### গণমাধ্যম
* লাইভ অ্যাকশন (চলচ্চিত্রগ্রহণশিল্প), একটি মোশন ছবি যা অ্যানিমেশন ব্যবহার করে উৎপাদিত করা হয় না 
* লাইভ আর্ট
* লাইভ সঙ্গীত, একটি কনসার্ট 
** লাইভ অ্যালবাম, একটি সরাসরি সঙ্গীত কনসার্টের রেকর্ডিং 
* লাইভ রেডিও, বিলম্ব ছাড়াই রেডিও সম্প্রচার 
* লাইভ টেলিভিশন, ঘটনা ঘটামাত্র, রেকর্ডকৃত না

## তথ্য ও যোগাযোগ প্রযুক্তি

* .live, একটি শীর্ষ স্তরের ইন্টারনেট ডোমেইন 
* লাইভ সিডি, সিডি থেকে বুটযোগ্য একটি অপারেটিং সিস্টেম 
* লাইভ কোডিং, কম্পিউটার প্রোগ্রামিং 
* লাইভ অনুসন্ধান, অনুসন্ধান ইঞ্জিন 
* লাইভ ইউএসবি, একটি ইউএসবি ফ্ল্যাশ ড্রাইভ থেকে বুটযোগ্য একটি অপারেটিং সিস্টেম

## অন্যান্য ব্যবহার

* এডেল লাইভ, দক্ষিণ কোরীয় একক বিমানের প্যারাগ্রাইডার 
* লাইভ ফায়ার এক্সটেনশন

## আরো দেখুন
* সরাসরি
জাতীয় ভোক্তা অধিকার সংরক্ষণ অধিদপ্তর

**জাতীয় ভোক্তা-অধিকার সংরক্ষণ অধিদপ্তর** একটি আধা-বিচারিক সরকারি সংস্থা যা পণ্য ও পরিষেবার উপর ভোক্তাদের অভিযোগ গ্রহণ ও তা নিষ্পত্তি এবং ভোক্তাদের অধিকার সংরক্ষণ করার অভিলক্ষ্যে কাজ করে থাকে। এর প্রধান সদর দপ্তর ঢাকায় অবস্থিত এবং প্রতিটি বিভাগে এর স্থানীয় দপ্তর রয়েছে।

## ইতিহাস
*ভোক্তা অধিকার সংরক্ষণ আইন, ২০০৯* এর মাধ্যমে **জাতীয় ভোক্তা অধিকার সংরক্ষণ অধিদপ্তর** প্রতিষ্ঠা হয়। এই আইনের অধীনে **জাতীয় ভোক্তা অধিকার সংরক্ষণ পরিষদ**—ও প্রতিষ্ঠা হয়। একজন মহাপরিচালক *ভোক্তা অধিকার সংরক্ষণ অধিদপ্তর*—এর নেতৃত্ব দেন। ভোক্তাগণ কোনো ব্যবসায়িক প্রতিষ্ঠানের বিরুদ্ধে জাতীয় ভোক্তা অধিকার সংরক্ষণ অধিদপ্তরের নিকট অভিযোগ দায়ের করতে পারেন। অধিদপ্তর তদন্ত করে যদি অভিযোগ প্রমাণিত করতে পারে সেক্ষেত্রে উক্ত প্রতিষ্ঠানের বিরুদ্ধে জরিমানা আরোপ করা হবে এবং জরিমানার ২৫ শতাংশ ভোক্তাকে প্রদান করা হবে। ক্ষতিগ্রস্ত ভোক্তা দায়িত্বপ্রাপ্ত প্রতিষ্ঠানের বিরুদ্ধে অধিদপ্তরের সুব্যক্ত অনুমতি ছাড়া কোনও আইনি ব্যবস্থা নিতে পারে না যা ভোক্তাদের সমর্থনকারী দলের সমালোচনার মুখে পড়ে যে আইন প্রকৃতপক্ষে ভোক্তাদের স্বার্থের বিরুদ্ধে।

## তথ্যসূত্র

বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০০৯-এ প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:২০০৯-এ প্রতিষ্ঠিত সরকারি সংস্থা
বিষয়শ্রেণী:২০০৯-এ বাংলাদেশে প্রতিষ্ঠিত
মো: সারওয়ার হোসেন

**মো: সরোয়ার হোসেন** (জন্ম ১৬ জানুয়ারি, ১৯৬৬) বাংলাদেশ সেনাবাহিনীর একজন সাবেক মেজর জেনারেল। ২০১৬ সালের নভেম্বর মাসে তিনি রাষ্ট্রপতির সামরিক সচিব হিসাবে নিয়োগ লাভ করেন। অবসর গ্রহণের পর তিনি মো. সারওয়ার হোসেন সিমটেক্স ইন্ডাস্ট্রিজ লিমিটেডের পরিচালক বোর্ডের চেয়ারম্যান হিসেবে দায়িত্ব পালন করছেন।

## শিক্ষা ও কর্মজীবন
জেনারেল সারোয়ার ব্রিগেডিয়ার জেনারেল পদমর্যাদায় প্রতিরক্ষা গোয়েন্দা সংস্থা ডিজিএফআই’র ইন্টারনাল অ্যাফেয়ার্স ব্যুরোর পরিচালক ছিলেন তিনি। বাংলাদেশ মিলিটারি একাডেমির ১৫তম ব্যাচের কর্মকর্তা মো: সারওয়ার হোসেন ১৯৮৬ সালের ডিসেম্বরে সেনাবাহিনীতে কমিশন লাভ করেন। ডিজিএফআইতে কাজ করার আগে তিনি খুলনার মিলিটারি কলেজিয়েট স্কুলের অধ্যক্ষ হিসেবে দায়িত্ব পালন করেছেন। পার্বত্য শান্তি চুক্তির আগে ও পরে পার্বত্য চট্টগ্রামে দায়িত্ব পালন করেন মো: সারওয়ার হোসেন। ৪ ইস্ট বেঙ্গল রেজিমেন্ট এবং ৩০৫ ইনফান্ট্রি ব্রিগেডের নেতৃত্ব দিয়েছেন তিনি। মিরপুরের ডিফেন্স সার্ভিসেস কমান্ড অ্যান্ড স্টাফ কলেজ, ন্যাশনাল ডিফেন্স কলেজ এবং ভারতের কলেজ অফ ডিফেন্সে ম্যানেজমেন্ট থেকে বিভিন্ন ডিগ্রি অর্জন করেছেন তিনি। বর্তমানে ঢাকা বিশ্ববিদ্যালয় থেকে বাংলাদেশের মুক্তিযুদ্ধের ওপর পিএইচডি করছেন এই সেনা কর্মকর্তা। তিনি সমসাময়িক বিষয় নিয়ে বিভিন্ন  পত্রিকায় এবং ম্যাগাজিনে নিয়মিত  লেখালেখি করেন।  তার প্রথম বই, “শিরোনামহীন চিন্তা” বিভিন্ন বিষয়ে বিভিন্ন রকম নিবন্ধের সংগ্রহশালা। *“১৯৭১: রেজিসট্যান্স, রেসিলিয়েন্স অ্যান্ড রেডেম্পশন”*  বইয়ের লেখক তিনি। বাংলাদেশের স্বাধীনতা যুদ্ধের একটি কাজ, ২০১৯ সালে প্রকাশিত হয়।

## জাতিসংঘ মিশন
মধ্যপ্রাচ্য ও আফ্রিকায় শান্তিরক্ষা মিশনে দায়িত্ব পালন করেছেন তিনি।

## পুরস্কার ও সম্মাননা
পেশাগত ভূমিকার জন্য সেনাবাহিনীর ‘বিশিষ্ট সেবা পদক’ ও ‘সেনা গৌরব পদক’ পেয়েছেন মো: সারওয়ার হোসেন।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নর্থ সাউথ বিশ্ববিদ্যালয়ের শিক্ষক
ক্ষমা (চলচ্চিত্র)

***ক্ষমা*** হচ্ছে ১৯৯২ সালের বাংলাদেশী মারপিটধর্মী চলচ্চিত্র। চলচ্চিত্রটি রোজী ফিল্মসের ব্যনারে প্রযোজনা করেছে অভিনেত্রী রোজী আফসারী এবং পরিচালনা করেছেন মালেক আফসারী। এটি অভিনেত্রী রোজীর আফসারী প্রথম দিকের প্রযোজিত ও অভিনীত সিনেমা। ছবিটিতে শ্রেষ্ঠাংশে অভিনয় করেন শাবানা, আলমগীর, রোজী, রাজীব, মান্না ও খলিল। এই ছবির একটি গানে কণ্ঠ দিয়ে জাতীয় চলচ্চিত্র পুরস্কার পেয়েছেন সৈয়দ আব্দুল হাদী।

## কাহিনি সংক্ষেপ

## কুশীলব
*শাবানা 
*আলমগীর 
*রোজী আফসারী 
*রাজীব 
*ওমর সানী 
*খলিল
*মান্না

## সঙ্গীত
ক্ষমা চলচ্চিত্রের সঙ্গীত পরিচালনা ও সুরারোপ করেন আবু তাহের। গানে কণ্ঠ দেন সৈয়দ আব্দুল হাদী।

## পুরস্কার
;বাংলাদেশ জাতীয় চলচ্চিত্র পুরস্কার
* শ্রেষ্ঠ পুরুষ কণ্ঠশিল্পী - সৈয়দ আব্দুল হাদী

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯২-এর চলচ্চিত্র
বিষয়শ্রেণী:১৯৯০-এর দশকের অ্যাকশনধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
গোয়েন্দা কৌশিক

**গোয়েন্দা কৌশিক রায়** বাংলা সাহিত্যের একটি বিখ্যাত কমিক্স চরিত্র।  চরিত্রটি সৃষ্টি করেছেন নারায়ণ দেবনাথ। গোয়েন্দা কৌশিকের প্রথম প্রকাশ ১৩৮২ সালের ফাল্গুন মাসের (১৯৭৬) শুকতারায় *সর্পরাজের দ্বীপে* - এই রঙীন কমিক্সটির মাধ্যমে।

## চরিত্রচিত্রণ
গোয়েন্দা কৌশিকের চরিত্রটি নির্মিত হয়েছে অনেকটা বিদেশী সাহিত্যের স্পাই বা সিক্রেট এজেন্ট চরিত্রগুলির ছাঁচে। কৌশিক রায় ভারত সরকারের গোয়েন্দা দফতরের এক ক্ষুরধার মস্তিষ্কের গুপ্তচর, যার ডানহাতে রয়েছে বিশেষ অস্ত্রে সজ্জিত শ্বেত আবরণের লৌহমুষ্টি। সে মার্শাল আর্ট ও বক্সিং-এ সিদ্ধহস্ত। কৌশিক রায়ের চরিত্রটিকে আন্তর্জাতিক রূপ দেওয়ার জন্য কৌশিকের অধিকাংশ অভিযানের প্রেক্ষাপট করা হয়েছে বিদেশের মাটিতে।

## প্রকাশনা
শিশু-কিশোর পত্রিকা শুকতারার প্রচ্ছদে গোয়েন্দা কৌশিকের চিত্রকাহিনীগুলি সর্বপ্রথম বের হয়েছিল। এরপর ২০১৩ সালে দেব সাহিত্য কুটীর কৌশিক সিরিজের দশটি কমিক্স নিয়ে *গোয়েন্দা কৌশিক* নামে একটি সংকলন প্রকাশ করে। এই সংকলনে দুটি কৌশিক-কাহিনী অন্তর্ভুক্ত হয়নি - *সর্পরাজের দ্বীপে* এবং *রহস্যময় দ্বীপে কৌশিক*।

## গোয়েন্দা কৌশিক সিরিজের কমিক্স
এখনও পর্যন্ত গোয়েন্দা কৌশিক সিরিজের মোট ১৪টি কমিক্স প্রকাশিত হয়েছে। সেগুলি হল-
* *সর্পরাজের দ্বীপে* (ফাল্গুন ১৩৮২-মাঘ ১৩৮৫)
* *ড্রাগনের থাবা* (ফাল্গুন ১৩৮৫-মাঘ ১৩৮৭)
* *ভয়ঙ্করের মুখোমুখি* (ফাল্গুন ১৩৮৭-ভাদ্র ১৩৮৯...কার্তিক ১৩৯০-মাঘ ১৩৯০) 
* *অজানা দ্বীপের বিভীষিকা* (ফাল্গুন ১৩৯০-মাঘ ১৩৯২)
**মৃত্যুদূতের কালো ছায়া* (ফাল্গুন ১৩৯২-)
* *ভয়ঙ্কর অভিযান* (ফাল্গুন ১৩৯৪-চৈত্র ১৩৯৬)
* *স্বর্ণখনির অন্তরালে* (আষাঢ় ১৩৯৯-অগ্রহায়ণ ১৪০০...মাঘ ১৪০০-ফাল্গুন ১৪০০)
* *অপহৃত বিজ্ঞানীর সন্ধানে* (ফাল্গুন ১৪০৩-মাঘ ১৪০৫)
* *ভয়ের মুখোশ* (ফাল্গুন ১৪০৫-মাঘ ১৪০৭)
* *খুনি বৈজ্ঞানিকের দ্বীপে* (ফাল্গুন ১৪০৭-মাঘ ১৪১০)
* *কৌশিকের নয়া অভিযান* (ফাল্গুন ১৪১৩-মাঘ ১৪১৮)
* *রহস্যময় দ্বীপে কৌশিক* (ফাল্গুন ১৪১৮-শ্রাবণ ১৪২২)

## তথ্যসূত্র


বিষয়শ্রেণী:কাল্পনিক বাঙালি ব্যক্তি
বিষয়শ্রেণী:বাংলা সাহিত্যের গোয়েন্দা চরিত্র
বিষয়শ্রেণী:কমিক চরিত্র
বিষয়শ্রেণী:নারায়ণ দেবনাথ
বিষয়শ্রেণী:কমিক্সে হিন্দু চরিত্র
১১ (সংখ্যা)

থাম্ব|বাংলায় ১১

**১১** (এগারো) হলো ১০ এর পরবর্তী এবং ১২ এর পূর্ববর্তী স্বাভাবিক বিজোড় সংখ্যা। সংখ্যাতালিকায় এটি প্রথম পাশাপাশি পুনরাবৃত্তিমূলক সমাঙ্ক (repdigit)। এটি একক-রূপমুলবিশিষ্ট মৌলিক সংখ্যাও বটে।

## নাম
"এগারো" এর ইংরেজি "eleven" শব্দটি এসেছে পুরাতন ইংরেজি *ęndleofon* থেকে, যেটি প্রথম প্রত্যয়িত হয়েছে বেডে-এর ৯ম শতাব্দীর শেষের *একসেনশিয়ায় হিস্টোরি অব ইংলিশ পিপল* এ। 

## তথ্যসূত্র

বিষয়শ্রেণী:পূর্ণ সংখ্যা
বিষয়শ্রেণী:১১ (সংখ্যা)
পি. আসায়ান

**পি. আসায়ান** হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ১৯৮৯ ও ১৯৯৬ সালে আন্দিপাত্তি বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:তামিলনাড়ু বিধানসভার সদস্য ১৯৯৬-২০০১
জি. আনবালাগান

**জি. আনবালাগান** হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত। ২০১১ সাল থেকে তিনি তামিলনাড়ু বিধানসভায় একজন সাবেক বিধায়ক। তিনি তিনবার তামিলনাড়ু বিধানসভায় কুম্বাকোনাম বিধানসভা কেন্দ্রের বিধায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ু বিধানসভার সদস্য ২০১১-২০১৬
বিষয়শ্রেণী:তামিলনাড়ু বিধানসভার সদস্য ২০১৬-২০২১
বিষয়শ্রেণী:তামিলনাড়ু বিধানসভার সদস্য ২০২১-২০২৬
রাজাগঞ্জ ইউনিয়ন

**রাজাগঞ্জ** সিলেট জেলার অন্তর্গত কানাইঘাট উপজেলার একটি ইউনিয়ন।

## আয়তন
১০,৮৮৫ একর বা ৫৫ বর্গ কি.মি.।

## জনসংখ্যা
মোট জনসংখ্যা ৪৫,০৫১ জন। পুরুষ- ২০৯৩০ জন, মহিলা- ২৪,১২১ জন। ১৭৮৪৫ জন।

## অবস্থান ও সীমানা
কানাইঘাট উপজেলা হতে দুরত্ব  সড়ক পথে ৩০ কি.মি.। পূর্বে ঝিঙ্গাবাড়ী(কানাইঘাট), পশ্চিমে বাঘা(গোলাপগঞ্জ), উত্তরে জৈন্তাপুর, দক্ষিণে সুরমা নদী (গোলাপগঞ্জ)।

## যোগাযোগ ব্যবস্থা
রাজাগঞ্জ ইউনিয়ন বুরহান উদ্দিন রোডের ঠিক পাশে রাজাগঞ্জ বাজারে অবস্থিত। রাজাগঞ্জ ইউনিয়নের গ্রাম্য রাস্তাগুলি এখনও বেশিরভাগ  কাঁচা ও ইট সলিং।

## দর্শনীয় স্থান
* কাঁঠালবাড়ি হাওর
* রাজারবাড়ি টিলা
* পাঁচপীরের মোকাম

## তথ্যসূত্র

বিষয়শ্রেণী:কানাইঘাট উপজেলার ইউনিয়ন
রামপাশার জমিদার বাড়ি

**রামপাশার জমিদার বাড়ি** বাংলাদেশ এর সিলেট জেলার বিশ্বনাথ উপজেলা অবস্থিত এক ঐতিহাসিক জমিদার বাড়ি। এটি বিশেষ করে মরমি কবি হাসন রাজার বাড়ি হিসেবে বেশ পরিচিত এবং ঐতিহাসিক। 

## ইতিহাস
অন্যান্য জমিদার বাড়ি থেকে এই জমিদার বাড়িটি একদমই ভিন্ন। এটি ইতিহাসের পাতায় আলাদা করে জায়গা করে নিয়েছে। কারণ এটি মরমি কবি হাছন রাজার জমিদার বাড়ি। হাছন রাজার জমিদার বাড়ি হিসেবে এটি অধিক পরিচিত। হাছন রাজার পূর্ব পুরুষরা ছিলেন হিন্দু ধর্মালম্বী। এই জমিদার বাড়ির মূল প্রতিষ্ঠাতা কে তা সঠিকভাবে জানা যায়নি। একটি সূত্র অনুযায়ী এই জমিদার বাড়ির প্রতিষ্ঠাতা হিসেবে ধরা যায় বিরেন্দ্রচন্দ্র সিংহদেব (বাবু খান)। তিনিই হিন্দু ধর্ম পরিবর্তন করে ইসলাম ধর্ম গ্রহণ করেন। হাছন রাজার পিতা দেওয়ান আলী রাজা চৌধুরী ছিলেন উক্ত জমিদারী এলাকার একজন প্রভাবশালী জমিদার। তার আওতায় দুই এস্টেটের অর্থাৎ দুই এলাকার জমিদারী ছিল। একটি ছিল রামপাশার, আরেকটি ছিল লক্ষণশ্রীর। হাছন রাজারা ছিলেন দুই ভাই। তার বাবার পরে রামপাশার জমিদারী দেখাশুনা করতেন তার বড় ভাই। আর লক্ষণশ্রীর জমিদারী দেখা করতেন হাছন রাজা। কিন্তু হঠাৎ ৩৯ বছর বয়সে তার বড় ভাই মারা গেলে। দুই জমিদারীর দায়িত্ব এসে পড়ে হাছন রাজার হাতে। এরপরই তিনি এই দুই জমিদারী এলাকা একাই সামলাতে থাকেন। প্রথম জমিদারী বয়সে হাছন রাজা ছিলেন একজন ভোগবিলাসী জমিদার। পরবর্তীতে এক আধ্যাত্নিক স্বপ্নের মাধ্যমে তার জীবনের মোড় পাল্টে যায়। তিনি বিলাসবহুল জীবন ছেড়ে সাধারণভাবে চলাফেরা করতে শুরু করেন। শেষপর্যন্ত পরিণত বয়সে তিনি বিষয় সম্পত্তি বিলিবণ্টন করে দরবেশ-জীবন যাপন করেন। তার উদ্যোগে হাসন এম.ই. হাই স্কুল, অনেক ধর্ম প্রতিষ্ঠান, আখড়া স্থাপিত হয়।

## অবকাঠামো

## বর্তমান অবস্থা
অযত্ন ও অবহেলায় হাছন রাজার একমাত্র স্মৃতি বিজড়িত এই জমিদার বাড়িটি এখন ধ্বংসের মুখে। বাড়ির দেয়ালে ময়লা-আবর্জনায় পরিপূর্ণ হয়ে রয়েছে।

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
বিষয়শ্রেণী:সিলেট জেলার দর্শনীয় স্থান
টি. অরুমুগাম

**টি. অরুমুগাম** হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৭৭, ১৯৮০ এবং ১৯৮৯ সালে তিনি তামিলনাড়ু বিধানসভায় আরিয়ালুর বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ু বিধানসভার সদস্য ১৯৭৭-১৯৮০
বিষয়শ্রেণী:তামিলনাড়ু বিধানসভার সদস্য ১৯৮০-১৯৮৪
বিষয়শ্রেণী:তামিলনাড়ু বিধানসভার সদস্য ১৯৮৯-১৯৯১
বাংলাদেশ জুট মিলস লিমিটেড

**বাংলাদেশ জুট মিলস লিমিটেড** বাংলাদেশের নরসিংদী জেলার ঘোড়াশাল এ অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

## অবস্থান
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার ঘোড়াশালে এই শিল্প প্রতিষ্ঠানটি অবস্থিত।

## ইতিহাস
এই শিল্প প্রতিষ্ঠানটি ১৯৬২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৭৭.০২৫ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪,১৭১ জন কর্মী নিয়োজিত রয়েছে।

## উৎপাদন ক্ষমতা
এই মিলে রয়েছে ২৪৪ হেসিয়ান ও ২৭১ সেকিং লুম এবং গড়ে এর মাসিক উৎপাদন ক্ষমতা ৩০৭ মেট্রিক টন হেসিয়ান ও ৯৯২ মেট্রিক টন সেকিং লুম।

## উৎপাদিত পণ্য
* কাপড়
* থলে।

## বাণিজ্য
২০১৩-১৪ অর্থ বছরে এই প্রতিষ্ঠানটিতে ৯,২৩৮ মেট্রিক টন পন্য উৎপাদিত হয়।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* বাংলাদেশ জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

বিষয়শ্রেণী:১৯৬২-এ প্রতিষ্ঠিত
বিষয়শ্রেণী:বাংলাদেশের পাটকল
গৌতম বুদ্ধ দাশ

**গৌতম বুদ্ধ দাশ** চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের (সিভাসু) সাবেক উপাচার্য। শিক্ষায় বিশেষ অবদানের জন্য তিনি ২০২২ সালে একুশে পদক লাভ করেন।

## শিক্ষাজীবন
১৯৮৫ সালে তিনি বাংলাদেশ কৃষি বিশ্ববিদ্যালয় থেকে অ্যানিম্যাল হাজবেন্ড্রি বিষয়ে স্নাতক ডিগ্রি অর্জন করেন। ১৯৮৬ সালে একই বিশ্ববিদ্যালয় থেকে পোল্ট্রি নিউট্রিশন বিষয়ে স্নাতকোত্তর ডিগ্রি অর্জন করেন। ২০০৮ সালে হিউম্যান রিসোর্চ ম্যানেজমেন্ট বিষয়ে পোস্ট গ্র্যাজুয়েশন ডিগ্রি এবং ২০১২ সালে পোল্ট্রি নিউট্রিশন বিষয়ে পিএইচডি ডিগ্রি অর্জন করেন।

## কর্মজীবন
তিনি ২০০০ সালে সিভাসুতে প্রফেসর হিসেবে যোগ দেন। ১ম মেয়াদে, ২০১৮ সালের ৮ ডিসেম্বর পর্যন্ত তিনি সিভাসুর উপাচার্য হিসেবে দায়িত্ব পালন করেন। রাষ্ট্রপতি আব্দুল হামিদ ২০১৮ সালের ৯ ডিসেম্বর থেকে, দ্বিতীয় মেয়াদে চার বছরের জন্য তাকে পুনরায় নিয়োগ দেন। তিনি সিভাসুর ভেটেরিনারি মেডিসিন অনুষদের অ্যানিম্যাল সাইন্স অ্যান্ড নিউট্রিশন বিভাগের অধ্যাপক। বিশ্ববিদ্যালয়টির আরেকটি অনুষদ, খাদ্য ও পুষ্টিবিজ্ঞান অনুষদের ডীন হিসেবে দুই বছর দায়িত্ব পালন করেন। অ্যানিম্যাল সাইন্স অ্যান্ড নিউট্রিশন বিভাগের বিভাগীয় প্রধান হিসেবে ৯ বছর দায়িত্ব পালন করেন। এছাড়াও তিনি বিশ্ববিদ্যালয়টির সিন্ডিকেট এবং অ্যাকাডেমিক কাউন্সিলের সদস্য ছিলেন।

### ইউএসটিসিতে উপাচার্য হিসেবে নিয়োগ
২০২৪ সালের ১০ সেপ্টেম্বর তাকে চট্টগ্রামের ইউএসটিসি বিশ্ববিদ্যালয়ে, শিক্ষা মন্ত্রণালয়ের উপসচিব ড. মো. ফরহাদ হোসেনের সই করা এক প্রজ্ঞাপনে ৪ বছরের জন্য উপাচার্য হিসেবে নিয়োগ দেওয়া হয়। সিভাসুতে উপাচার্যের দায়িত্ব পালন কালে তার বিরুদ্ধে নানান দুর্নীতির অভিযোগ তোলা হয়। তার এই নিয়োগের বিরুদ্ধে আন্দোলন শুরু করেন অনেকে। সিভাসুর শিক্ষার্থী এবং শিক্ষকরাও তার এই নিয়োগের বিরুদ্ধে সামাজিক যোগাযোগ মাধ্যমে অভিযোগ করা শুরু করেন। ১৫ সেপ্টেম্বর আন্দোলন শুরু করে ইউএসটিসি বিশ্ববিদ্যালয়ের শিক্ষার্থীরা। ফলে ২৪ সেপ্টেম্বর আরেক প্রজ্ঞাপনে তার উপাচার্য হিসেবে নিয়োগ বাতিল করা হয়।

## ব্যক্তিগত জীবন
গৌতম বুদ্ধ দাশ ১৯৬৩ সালে চট্টগ্রাম বিভাগের চাঁদপুর জেলায় জন্মগ্রহণ করেন। তার বাবার নাম স্বদেশ রঞ্জন দাশ এবং মায়ের নাম সাবিত্রি রানী দাশ।

## সৃষ্টিকর্ম
### গ্রন্থ
বাংলা একাডেমি থেকে ২০০৫ সালে ‘পোল্ট্রি উৎপাদন’ শিরোনামে তার একটি গ্রন্থ প্রকাশিত হয়।
### গবেষণা প্রবন্ধ
বিভিন্ন জার্নালে তার ২৫ টি গবেষণা প্রবন্ধ প্রকাশিত হয়েছে।

## পুরস্কার
* একুশে পদক -২০২২।

## তথ্যসূত্র

বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চাঁদপুর জেলার ব্যক্তি
বিষয়শ্রেণী:২০২২-এ একুশে পদক বিজয়ী
বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
টমাস গ্রুব

**টমাস আন্ডারউড গ্রুব** (; জন্ম: ২ সেপ্টেম্বর, ১৮৫৭ - মৃত্যু: ৫ আগস্ট, ১৯২৭) টারানাকি অঞ্চলের নিউ প্লাইমাউথ এলাকায় জন্মগ্রহণকারী নিউজিল্যান্ডীয় বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের ভূমিকায় অবতীর্ণ হয়েছিলেন। এছাড়াও, দলের প্রয়োজনে ডানহাতে মিডিয়াম বোলিং করতেন **টম গ্রুব** নামে পরিচিত **টমাস গ্রুব**।

## ঘরোয়া ক্রিকেট
১৮৭০-এর দশকের শেষার্ধ্ব থেকে ১৮৮০-এর দশকের সূচনাকাল পর্যন্ত মেলবোর্ন ক্রিকেট ক্লাবের সফলতম ব্যাটসম্যানের মর্যাদা লাভ করেছিলেন তিনি। ১৮৭৯-৮০ মৌসুমে ইস্ট মেলবোর্ন ক্লাবের পক্ষে ১৫৫.৩৩ গড়ে রান তুলেন। ফলশ্রুতিতে, একমাত্র টেস্টটিতে অংশগ্রহণের সুযোগ হয় তার। ১৮৮৪ সালের মার্চ ও এপ্রিলে সাউথ মেলবোর্ন দলের বিপক্ষে স্বাগতিক দলের মাঠে ১০১ ও ৯৮ রান তুলেছিলেন। তন্মধ্যে, দ্বিতীয় ইনিংসে জি. গর্ডনের সাথে শেষ উইকেট জুটিতে ১৭৪ রান যুক্ত করেছিলেন তিনি।

১৮৭৮-৭৯ মৌসুম থেকে ১৮৮১-৮২ মৌসুম পর্যন্ত টমাস গ্রুবের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ভিক্টোরিয়ার পক্ষে খেলেছেন। এ পর্যায়ে তেরোটি প্রথম-শ্রেণীর খেলায় অংশ নিয়েছিলেন তিনি। ব্যক্তিগত সর্বোচ্চ করেন ৬১ রান।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টমাস গ্রুব। ১৮৮০ সালে অস্ট্রেলিয়া দলের সাথে ইংল্যান্ড গমন করেন। ৬ সেপ্টেম্বর, ১৮৮০ তারিখে ওভালে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরফলে, নিউজিল্যান্ডীয় বংশোদ্ভূত প্রথম টেস্ট ক্রিকেটারের সম্মাননা লাভের অধিকারী হন। এ সফরেই হাডার্সফিল্ডে ইয়র্কশায়ারের বিপক্ষে ব্যক্তিগত সর্বোচ্চ ৬১ রান তুলেন।

## অবসর
দৃঢ়প্রতিজ্ঞাবদ্ধ ব্যাটসম্যান হিসেবে টমাস গ্রুবের সুনাম ছিল। পাশাপাশি মিডিয়াম-পেস বোলিংসহ কভার পয়েন্ট ও লং অন অঞ্চলে চমৎকার ফিল্ডিং করতেন।

ক্রিকেট খেলা থেকে অবসর গ্রহণের পর স্থানীয় সংবাদপত্র ও সাময়িকীতে ক্রিকেট ও অস্ট্রেলীয় ফুটবলবিষয়ক নিবন্ধ রচনায় অংশ নিতেন। ৫ আগস্ট, ১৯২৭ তারিখে ৬৯ বছর বয়সে অস্ট্রেলিয়ার মেলবোর্নের গ্লেনফেরি এলাকায় টমাস গ্রুবের দেহাবসান ঘটে।

## তথ্যসূত্র

## আরও দেখুন
* এফি জার্ভিস
* জর্জ আলেকজান্ডার
* এক টেস্টের বিস্ময়কারী
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী
বিষয়শ্রেণী:নিউ প্লাইমাউথ থেকে আগত ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:১৮৫৭-এ জন্ম
মরুগ্রহ

একটি **মরুগ্রহ** বা **শুষ্ক গ্রহ** (ইংরেজি: Desert planet বা Dry planet) হল শিলাময় গ্রহের একটি তাত্ত্বিক প্রকারভেদ। এই জাতীয় গ্রহগুলির পৃষ্ঠতলের সঙ্গে পৃথিবীর উষ্ণ মরু অঞ্চলগুলির সাদৃশ্য অনুমান করা হয়। মরুগ্রহের ধারণাটি কল্পবিজ্ঞান সাহিত্যের একটি সুপরিচিত প্রেক্ষাপটে পরিণত হয়েছে। ১৯৫৫ সালে প্রকাশিত ফ্যাঙ্ক হারবার্টের *[[ডিউন (উপন্যাস)|ডিউন]]* উপন্যাসে এবং ১৯৫৬ সালে নির্মিত চলচ্চিত্র *[[ফরবিডেন প্ল্যানেট]]*-এ এই ধারণাটির প্রথম প্রয়োগ দেখা যায়। পরবর্তীকালের *[[স্টার ওয়ার্স]]* ফ্র্যাঞ্চাইজের ট্যাটুইন, জিওনোসিস ও জাক্কু হল মরুগ্রহের উদাহরণ।

## বাসযোগ্যতা
২০১১ সালের একটি পর্যালোচনা অনুযায়ী, জীবন-ধারণযোগ্য মরুগ্রহের অস্তিত্ব যে শুধু সম্ভব তাই নয়, বরং এই জাতীয় গ্রহগুলির সংখ্যা পৃথিবী-সদৃশ গ্রহগুলির থেকেও বেশি হতে পারে। এই পর্যালোচনায় এই জাতীয় গ্রহের মডেল তৈরির সময় দেখা যায়, মরুগ্রহগুলির বাসযোগ্য অঞ্চল মহাসাগরীয় গ্রহগুলির বাসযোগ্য অঞ্চলের থেকে অনেকটাই বড়ো। একই পর্যালোচনা থেকে অনুমিত হয় যে, প্রায় ১ বিলিয়ন বছর আগে শুক্র সম্ভবত একটি বাসযোগ্য মরুগ্রহ ছিল। সূর্যের ঔজ্জ্বল্য বৃদ্ধি পাওয়ার সঙ্গে সঙ্গে আরও এক বিলিয়ন বছরের মধ্যে পৃথিবী একটি মরুগ্রহে পরিণত হবে বলেও ভবিষ্যদ্বাণী করা হয়ে থাকে।

২০১৩ সালের একটি পর্যালোচনা থেকে এই সিদ্ধান্তে উপনীত হওয়া গিয়েছে যে, সূর্য-সদৃশ তারাগুলির ০.৫ এইউ-এর মধ্যে পলাতক গ্রিনহাউস প্রভাব-মুক্ত উষ্ণ মরুগ্রহগুলির অস্তিত্ব সম্ভব। এই পর্যালোচনার অপর সিদ্ধান্ত অনুযায়ী, বায়ুমণ্ডল থেকে কার্বন ডাই অক্সাইড দূর করতে ন্যূনতম ১% আর্দ্রতাই যথেষ্ট, কিন্তু অতিরিক্ত জল নিজেই গ্রিনহাউস গ্যাসের কাজ করতে পারে। যে নির্দিষ্ট সীমায় জল তরল আকারে থাকতে পারে, উচ্চতর বায়ুমণ্ডলীয় চাপ তা বাড়িয়ে তুলতে পারে।

## আরও দেখুন
* কল্পবিজ্ঞানে মরুগ্রহ
* বহির্গ্রহ
* মহাসাগরীয় গ্রহ

## তথ্যসূত্র

বিষয়শ্রেণী:কল্পবিজ্ঞানের বিষয়বস্তু
বিষয়শ্রেণী:মঙ্গল গ্রহ
বিষয়শ্রেণী:কাল্পনিক শিলাময় গ্রহ
বিষয়শ্রেণী:গ্রহের অনুমানাত্মক প্রকারভেদ
বিষয়শ্রেণী:শিলাময় গ্রহ
বিষয়শ্রেণী:মরুভূমি
বিষয়শ্রেণী:কথাসাহিত্যে মরুগ্রহ
বিষয়শ্রেণী:বৈজ্ঞানিক কল্পকাহিনীর বিষয়
মহদীপুর

**মহদীপুর** গ্রামটি পূর্ব ভারতে অবস্থিত পশ্চিমবঙ্গ রাজ্যের মালদহ জেলার মালদা সদর মহকুমার ইংরেজ বাজার ব্লকের অন্তর্ভুক্ত৷ এটি বাংলাদেশ-ভারত সীমান্তে অবস্থিত একটি সীমান্ত চেকপয়েন্ট, যা বাংলাদেশের চাঁপাইনবাবগঞ্জ জেলার সোনামসজিদ অঞ্চলের বিপরীতে ভারতীয় দিকে রয়েছে৷

## ভূগোল
### অবস্থান
ঐতিহাসিক শহর গৌড়ের নিকট  স্থানাঙ্কে মহদীপুর গ্রামটি অবস্থিত৷ বাংলাদেশ-ভারত সীমান্তের ১৬৫.৫ কিলোমিটার সীমান্ত অঞ্চল মালদহ জেলাতে রয়েছে৷ ২০১৭ খ্রিষ্টাব্দের সমীক্ষা অনুসারে, ভারতের ৪০৯৬ কিলোমিটার স্থলসীমান্তের অর্দ্ধেকাংশই বাংলাদেশের সংলগ্ন এবং কাঁটাতার দ্বারা পৃথকীকৃৃত৷ এটি পাগলা নদীর তীরে অবস্থিত৷

### সীমান্ত চেকপয়েন্ট ও স্থলবন্দর
মহদীপুর হলো মসৃৃণ পণ্যপরিবহন ও যোগাযোগের উদ্দেশ্যে ২০১৮ খ্রিষ্টাব্দে সংহত বন্দর হিসাবে উন্নীত বাংলাদেশ-ভারত সীমান্তে অবস্থিত একটি সীমান্ত চেকপয়েন্ট ও স্থলবন্দর৷ সীমান্তের বাংলাদেশের দিকের স্থল বন্দরটি চাঁপাইনবাবগঞ্জ জেলার শিবগঞ্জ উপজেলার সোনামসজিদ অঞ্চলে অবস্থিত৷ মহদীপুরে পণ্য আমদানি-রপ্তানির জন্য একটি শুল্কবিভাগীয় অফিস রয়েছে৷

মহদীপুর স্থলবন্দরটি কলকাতা শহর থেকে ৩৭০ কিলোমিটার উত্তরে অবস্থিত৷ এটি পণ্যপরিবহনের ক্ষেত্রে কলকাতার ১০০ কিলোমিটার নিকটে অবস্থিত পেট্রাপোল স্থলবন্দরের পরেই স্থান করে নিয়েছে৷ স্থল বন্দরটি থেকে দৈনিক ৫০০ ট্রাক পরিবহন এবং বার্ষিক ১৫০০ কোটি ভারতীয় মুদ্রার পণ্য রপ্তানি হয়৷

২০১৩ খ্রিষ্টাব্দের জাতিসংঘ এশীয়-প্রশান্ত অঞ্চলে বহুজাতিক আন্তঃসরকার স্থলবন্দর চুক্তির মাধ্যমে পণ্যপরিবহন উন্নত করার সচেষ্ট হন৷

## জনতত্ত্ব
২০১১ খ্রিষ্টাব্দের ভারতের জনগণনা অনুসারে মহদীপুর গ্রামের জনসংখ্যা ৮৬৩৮ জন, যার মধ্যে ৪৪৩৫ জন পুরুষ ও ৪২০৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১২০৬ জন শিশু, যা সমগ্র জনসংখ্যার ১৩.৯৬ %৷ ৬ বছরোর্দ্ধ জনসংখ্যার ৭২.১৭% অর্থাৎ ৫৩৬৪ জন সাক্ষর৷ পুরুষ সাক্ষরতার হার ৭৪.৪১ % এবং নারী সাক্ষরতার হার ৬৯.৮১ %৷

## পরিবহন
গ্রামটি ১২ নং জাতীয় সড়কের গৌড় রোডের ওপর অবস্থিত৷৷ পরিকল্পিত মালদা বিমানবন্দরটি শহরটির নিকটেই অবস্থিত এবং চলমান বালুরঘাট বিমানবন্দরটি নিকটস্থ৷ এই শহরটি থেকে জেলাটির অন্যান্য বিভিন্ন শহরসহ মালদহ, ইংরেজবাজার, রায়গঞ্জ ও কাটিহার শহরের সাথে সড়কপথে যুক্ত৷ নিকটবর্তী রেলস্টেশনটি হলো গৌড় মালদা রেলওয়ে স্টেশন৷

## তথ্যসূত্র

বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:মালদহ জেলার গ্রাম
নবীন ইসলাম

**নবীন ইসলাম** (জন্ম ২৫ ডিসেম্বর, ১৯৯৬) একজন বাংলাদেশী প্রথম শ্রেণীর ক্রিকেটার যিনি রংপুর বিভাগের জন্য খেলেন। 
## আরো দেখুন

* রংপুর বিভাগের ক্রিকেটারদের তালিকা

## তথ্যসূত্র

বিষয়শ্রেণী:দিনাজপুর জেলার ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:রংপুর বিভাগের ক্রিকেটার
বানৌজা উল্কা

**বানৌজা উল্কা** বাংলাদেশ নৌবাহিনীর একটি বিশেষায়িত ঘাঁটি। এই ঘাঁটিতে বিভিন্ন ধরনের মিসাইল, টর্পেডো ও মাইনের রক্ষণাবেক্ষণ কার্যাদি সম্পন্ন করা হয়ে থাকে।

## কর্মকাল
উল্কা বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। উল্কাতে প্রায় ২০০ জন কর্মী কাজ করে।  বানৌজা উল্কা বাংলাদেশ নৌবাহিনীর সচেয়ে ছোট ঘাঁটিগুলির একটি। ক্ষেপণাস্ত্র অপারেশন সাহায্য করার জন্য একটি নৌ ঘাঁটি হিসাবে উল্কা প্রতিষ্ঠিত করা হয়। এটি বৃহত্তর বানৌজা ঈসা খান ঘাঁটি দ্বারা পরিচালিত হয়।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

বিষয়শ্রেণী:বাংলাদেশ নৌবাহিনীর ঘাঁটি
বানৌজা তিতুমীর

**বানৌজা তিতুমীর** বাংলাদেশ নৌবাহিনীর একটি ঘাঁটি। ১৯৭১ সালে মুক্তিযুদ্ধের পর এটি প্রতিষ্ঠা করা হয়। এটি খুলনার খালিশপুরে অবস্থিত।

## কর্মকাল
তিতুমীর বর্তমানে কমান্ডার খুলনা নেভাল এরিয়া (কমখুল)-এর কমান্ডের অধীনে রয়েছে। এখানে প্রায় ২৫০০ জন কর্মী কাজ করে, যা বাংলাদেশ নৌবাহিনীর অন্যতম বৃহত্তম ঘাঁটিগুলির একটি। এখানে কিছু নৌ প্রশিক্ষণ প্রদান করা হয়। এখানে অবস্থিত কিছু প্রশিক্ষণ বিদ্যালয় হল:

* বর্তমানে এখানে একমাত্র রেগুলেটিং শাখার নাবিকদের ব্যাসিক ও অন্যান্য পেশাগত প্রশিক্ষণ প্রদান করা হয়।

## আরও দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

বিষয়শ্রেণী:বাংলাদেশ নৌবাহিনীর ঘাঁটি
বিষয়শ্রেণী:খুলনা ভিত্তিক সংগঠন
বিষয়শ্রেণী:তিতুমীর
অমর ন্যৌপানে

**অমর ন্যৌপানে** () নেপালী সাহিত্যের একজন তরুণ ঔপন্যাসিক এবং বিশিষ্ট ব্যক্তিত্ব। তার সাহিত্যকর্মের জন্য বিভিন্ন পুরস্কারে অর্জন করেন।

## পরিচয়
অমর ন্যৌপানে ১৯৭৬ সালে নেপালের চিতবন জেলার রংগীলা গ্রামে জন্মগ্রহণ করেন। তার বাবার নাম একনাথ নেউপানে এবং মায়ের নাম হরিমায় নেউপানে। তিনি ছিলেন দ্বিতীয় সন্তান।

## সাহিত্য জীবন
তার প্রথম উপন্যাস *পানীকো ঘাম* প্রকাশিত হয় ২০০৯ সালে। এই উপন্যাসের জন্য তিনি পদ্মশ্রী সাহিত্য সম্মান পুরস্কার লাভ করেন। শিশুদের জন্য তার ছোটগল্প সংগ্রহের বই *কলিলো মন*। এই বইয়ের জন্য *পরিজাত বালাসাহিত্য পন্ডুলিপী পুরস্কার* পান। তার সর্বশ্রেষ্ট রচনাকর্মটি *মেতো ধরতী*, এটার জন্য মদন পুরস্কর পান, নেপালী সাহিত্যে সর্বশ্রেষ্ঠ পুরস্কার *রামরাজ পন্ত ম্সৃতি পুরম্কার* অর্জন করেন। সম্প্রতি প্রকাশিত আরেকটি উপন্যাস *করোতৌ কম্তুরী*।

## প্রকাশিত বই
* *পানীকো ঘাম*
* *কলিলো মন*
* *করোডৌ কম্তুরী*
* *সেতো ধরতী*
* *গুলাবী উমের*

## পুরস্কার
* পদ্মশ্রী সাহিত্য সম্মান পুরস্কার
* পরিজাত বালাসাহিত্য পন্ডুলিপী পুরস্কার
* মাদান পুরস্কর
* রামরাজ পন্ত ম্মৃতি পুরম্কার

## তথ্যসূত্র

বিষয়শ্রেণী:নেপালি ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:১৯৭৬-এ জন্ম
বিষয়শ্রেণী:মদন পুরস্কার বিজয়ী
বিষয়শ্রেণী:নেপালি ভাষার লেখক
বিষয়শ্রেণী:জীবিত ব্যক্তি
বিষয়শ্রেণী:নেপালি লেখক
বিষয়শ্রেণী:চিতবন জেলার ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:খস জাতিগোষ্ঠী
বিষয়শ্রেণী:২০শ শতাব্দীর নেপালি লেখক
বিষয়শ্রেণী:২১শ শতাব্দীর নেপালি পুরুষ লেখক
বিষয়শ্রেণী:২১শ শতাব্দীর নেপালি লেখক
মিমসি ফার্মার

**মিমসি ফার্মার** (জন্ম: ফেব্রুয়ারি ২৮, ১৯৪৫) একজন মার্কিন অভিনেত্রী, চিত্রশিল্পী এবং ভাস্কর। বেশকয়েকটি হলিউড স্টুডিও চলচ্চিত্রের মাধ্যমে তিনি তার চলচ্চিত্র কর্মজীবন শুরু করেন, যেমন *[[স্পেন্সার্স মাউন্টেন]]* (১৯৬৩) এবং *[[বাস রিলি'স ব্যাক ইন টাউন]]* (১৯৬৫)। পরব্ররতীতে শোষণমূলক চলচ্চিত্র *[[রায়ট অন সানসেট স্ট্রিপ]]* এবং *[[ডেভিলস অ্যাঞ্জেলস]]* (উভয় ১৯৬৭) এ অভিনয় করেন।

নিজেকে একজন আন্তর্জাতিক অভিনয়শিল্পী হিসেবে প্রতিষ্ঠিত করতে, ফার্মার বহু ইউরোপীয় চলচ্চিত্রে অভিনয় করেছেন, যার মধ্যে রয়েছে নাট্য চলচ্চিত্র *[[মোর]]* (১৯৬৯) এবং *[[স্ট্রোগফ]]* (১৯৭০), পাশাপাশি একাধিক ইতালিয় গিয়ালো চলচ্চিত্র: দারিও আর্জেনটো'স পরিচালিত *[[ফোর ফ্লাইস অন গ্রে ভেলভেট]]* (১৯৭১), *[[পারফিউম অব দ্য লেডি ইন ব্ল্যাক]]* (১৯৭৪), *[[অটোপসি]]* (১৯৭৫), এবং লুসিও ফুলসির *[[দ্য ব্ল্যাক ক্যাট]]* (১৯৮১)।

## প্রারম্ভিক বছর
**মার্লে ফার্মার** শিকাগো, ইলিনয়ে ফেব্রুয়ারি ২৮, ১৯৪৫ সালে জন্ম নেন। তার বাবা *[[শিকাগো ট্রিবিউন|শিকাগো ট্রিবিউনের]]* একজন সংবাদ প্রতিবেদক এবং বেতারের লেখক ছিলেন। তার মা ছিলেন ফরাসী। তার ডাকনাম *মিমসি*, যেটি তিনি পরে তার মঞ্চের নাম হিসেবে গ্রহণ করেছিলেন, লুইস ক্যারলের *[[জ্যাবারওয়কি]]* কবিতার একটি লাইন থেকে নেওয়া হয়েছে: "All mimsy were the borogoves"। তিনি হলিউড উচ্চ বিদ্যালয়ে অধ্যয়ন করেছিলেন। একজন বিনোদনকারি হিসাবে তার প্রাথমিক ভূমিকা ছিলো শিশুদের জন্মদিনে এক যাদুকরের সহযোগি হিসেবে।

যখন তিনি চার বছর বয়সী ছিলেন, তখন তার পরিবার ক্যালিফোর্নিয়ার লস অ্যাঞ্জেলেসে স্থানান্তরিত হয়, যেখানে তিনি বেড়ে ওঠেন। তিনি ১৯৬২ সালে হলিউড হাই স্কুল থেকে স্নাতক সম্পন্ন করেন। একটি বিনোদনশিল্পী হিসাবে তার প্রাথমিক অভিজ্ঞতা ছিল একজন জাদুকরের জন্য খরগোশ পরিচালনার ভূমিকায়, যেখানে তিনি শিশুদের জন্মদিনের পার্টিতে পরিবেশনা করেছিলেন। কিশোর বয়সে, ফার্মার লস অ্যাঞ্জেলেসের সিনেমার গম্বুজে রেয়াত কোষাধ্যক্ষ এবং থিয়েটার উশরেট (মহিলা আসন-প্রদর্শিকা) হিসাবেও কাজ করেছিলেন।

## চলচ্চিত্র তালিকা

## পুরস্কার

## তথ্যসূত্র

## বহিঃসংযোগ

*
*
*
*
*
*
*
*
*
*

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন ভাস্কর
বিষয়শ্রেণী:২০শ শতাব্দীর মার্কিন নারী শিল্পী
বিষয়শ্রেণী:২১শ শতাব্দীর মার্কিন ভাস্কর
বিষয়শ্রেণী:২১শ শতাব্দীর মার্কিন নারী শিল্পী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী ভাস্কর
বিষয়শ্রেণী:শিকাগোর শিল্পী
বিষয়শ্রেণী:শিকাগোর অভিনেত্রী
বিষয়শ্রেণী:লস অ্যাঞ্জেলেসের শিল্পী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:ক্যালিফোর্নিয়ার ভাস্কর
বিষয়শ্রেণী:দাভিদ দি দোনাতেল্লো বিজয়ী
উদয়রামপুর রেলওয়ে স্টেশন

**উদয়রামপুর রেলওয়ে স্টেশন** হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার উদয়রামপুর ও তার পার্শ্ববর্তী এলাকাগুলিতে রেল পরিষেবা প্রদান করে।

## স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:২০০১-এ পশ্চিমবঙ্গে প্রতিষ্ঠিত
বর্ধমান-আসানসোল লাইন

**বর্ধমান-আসানসোল লাইন** হল বর্ধমান ও আসানসোল শহরের সংযোগকারী রেলপথ। ১০৬ কিলোমিটার (৬৬ মাইল) দীর্ঘ রেলপথটি হাওড়া–দিল্লি প্রধান রেলপথ, হাওড়া-গয়া-দিল্লি রেলপথ এবং হাওড়া-এলাহাবাদ-মুম্বাই রেলপথের অংশ। এটি পূর্ব রেলের অধীনস্থ। এই রেলপথের সাথে কালীপাহাড়ী-দামোদর সংযোগ রেলপথ (এই লাইনটি শুধুমাত্র মালবাহী ট্রেন ব্যবহার করে) কালীপাহাড়ী স্টেশন দ্বারা যুক্ত  এবং  আসানসোল জংশন দ্বারা আসানসোল-আদ্রা লাইনের মাধ্যমে দক্ষিণ পূর্ব রেলওয়ের সাথে সংযুক্ত।

## ইতিহাস
### পূর্ব ভারতে রেলপথ শুরু
### প্রধান লাইন
### এমএমইউ সেবা
বর্ধমান-আসানসোল লাইনে  প্রথম এমইএমইউ সেবা (MEMU) ১১ জুলাই ১৯৯৪ সালে শুরু হয়েছিল।

## বৈদ্যুতীকরণ
বর্ধমান-মানকরের সেক্টরটি ১৯৬৪-৬৫ সালে, মানকর-ওয়ারিয়া সেক্টর ১৯৬৫-৬৬ সালে এবং ১৯৬০-৬১ সালে ওয়ারিয়া-আসানসোল সেক্টরে বিদ্যুতায়িত হয়।

## লোকো শেডে
বর্ধমান ও অন্ডালে ডিজেল লোকো শেড রয়েছে। বর্ধমান ডিজেল লোকোমোটিভ শেডে WDG-3A, WDM-6, WDM-2 এবং WDM-3A লোকোমোটিভ রয়েছে। EMU এখানে পার্ক করা আছে। অন্ডাল ডিজেল লোকোমোটিভ শেডে WDS-6, WDM-2, WDM-3A এবং WDG-3A লোকোমোটিভ রয়েছে। আসানসোলে ভারতীয় রেলওয়ের প্রাচীনতম বৈদ্যুতিক লোকোমোটিভ শেড ছিল। বর্তমানে এখানে WAG-5 এবং WAM-4 লোকোমোটিভ রয়েছে।

)==অণ্ডাল ইয়ার্ড==
অণ্ডাল ইয়ার্ড পূর্ব রেলের আসানসোল রেলওয়ে বিভাগে  হল বৃহত্তম পণ্য ইয়ার্ড। যান্ত্রিক রেটরদেরস (mechanical retarders) সঙ্গে সজ্জিত কুঁজের সাহায্যে ইয়ার্ডের মধ্যে ওয়াগন মার্শাল করা হয়। রানীগঞ্জ কয়লাখালিতে অবস্থিত ইয়ার্ডটি প্রতিদিন ১,৩০০ কয়লা ওয়াগন  পরিচালনা করে এবং অন্যান্য উপকরণ সহ ৪,৪০০ ওয়াগন পরিচালনা করে। কয়লা ছাড়াও এটি ইস্পাত, পেট্রোলিয়াম পণ্য এবং  বড় পার্সেল ট্র্যাফিক পরিচালনা করে।

## গতিসীমা
বর্ধমান-আসানসোল লাইনের  বেশিরভাগই 'এ' শ্রেণির রেলপথ হিসাবে শ্রেণীবদ্ধ করা হয়, যেখানে ট্রেনগুলি প্রতি ঘণ্টায় ১৬০ কিলোমিটার পর্যন্ত গতিতে চলতে পারে, তবে কিছু অংশে গতিতে প্রতি ঘণ্টায় ১২০-১৩০ কিমিতে সীমাবদ্ধ। এই বিভাগে হাওড়া রাজধানী (হাওড়া ও নতুন দিল্লির মধ্যে) প্রতি ঘণ্টায় ৮৫.৮ কিমি গতিবেগ এবং শিয়ালদহ রাজধানী (শিয়ালদহ এবং নতুন দিল্লীর মধ্যে) গড়ে ৮৪.৭০ কিমি গতিতে চলাচল করে।

## ব্যস্ত বিভাগ
এটি ভারতীয় রেলওয়ের ব্যস্ততম বিভাগগুলির মধ্যে একটি  এবং আসানসোল প্রতিদিন ৫০ টি ট্রেন পরিচালনা করে।

## রেলপথের পুনর্গঠন
১৯৫২ সালে পূর্ব রেল, উত্তর রেল ও উত্তর পূর্ব রেল গঠিত হয়। পূর্ব রেল মুঘলসরাইয়ের পূর্বে ইস্ট ইন্ডিয়ান রেলওয়ে কোম্পানি এবং বেঙ্গল নাগপুর রেলওয়ে নিয়ে গঠিত হয়েছিল। উত্তর রেল মুঘলসরাইয়ের পশ্চিমে ইস্ট ইন্ডিয়ান রেলওয়ে কোম্পানি, যোধপুর রেলওয়ে, বিকানির রেলওয়ে এবং ইস্টার্ন পাঞ্জাব রেলওয়ের একটি অংশ দিয়ে গঠিত হয়েছিল। উত্তর পূর্ব রেল ঔধ ও তিরহাট রেলওয়, আসাম রেলওয়ে এবং বোম্বে, বারোদা এন্ড সেন্ট্রাল ইন্ডিয়া রেলওয়ের একটি অংশ নিয়ে গঠিত হয়েছিল। পূর্ব মধ্য রেলওয়ে ১৯৯৬-৯৭ সালে নির্মিত হয়েছিল।

## তথ্যসূত্র

## বহিঃসংযোগ

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:আসানসোল রেলওয়ে বিভাগ
বিষয়শ্রেণী:আসানসোলের পরিবহন
হর্ষগণিত

**হর্ষগণিত** বা নন্দগণিত (ইংরেজি: Recreational Math) হলো মূলত কৌতূহলোদ্দীপক ও বিনোদনমূলক গণিত। নির্দিষ্ট প্রতিশব্দ না থাকায় একে অনেকে আবার ললিতগণিত, চারুগণিত বা বিনোদনমূলক গণিতও বলেও অভিহিত করে। তবে যে নামেই ডাকা হোক না কেন তা মূলত কঠোর গবেষণা এবং অ্যাপ্লিকেশন-ভিত্তিক পেশাদার কার্যকলাপ হিসাবে নিছক বিনোদনের জন্য করা গণিতকেই বুঝানো হয়।
যদিও অপেশাদারদের জন্য এটি চর্চা করতে বাধা নেই, তবে হর্ষগণিতের বিভিন্ন বিষয়ে কখনো কখনো উচ্চতর গাণিতিক দক্ষতা প্রয়োজন হয়।
হর্ষগণিতের মধ্যে রয়েছে গাণিতিক ধাঁধা এবং গাণিতিক গেম যা বেশিরভাগ সময় শিশু এবং  প্রাপ্তবয়স্কদের আকৃষ্ট করে এবং বিষয়টি নিয়ে আরও গবেষণা করার অনুপ্রেরণা দেয়।
আমেরিকান গণিত অ্যাসোসিয়েশনের করা সতেরোটি কৌতূহলোদ্দীপক গণিতের তালিকায়ও রয়েছে হর্ষগণিত বা Recreational Math।

আমেরিকান গণিত অ্যাসোসিয়েশনের উদ্ধৃতি:

গণিত অ্যাসোসিয়েশন কর্তৃক আয়োজিত গাণিতিক প্রতিযোগিতায় একটি আলাদা ক্যাটাগরি হিসেবে হর্ষগণিতের প্রতিযোগিতা হয়।

## বিষয়বস্তু
রুবিক কিউবস, ম্যাজিক স্কোয়ার, ফ্র্যাক্টাল, লজিক পাজল এবং গাণিতিক দাবার মতো অসাধারণ বিভিন্ন বিষয় নন্দগণিতের মধ্যে রয়েছে।
তবে গণিতের এই অঞ্চলে গণিতের নান্দনিকতা এবং সংস্কৃতি, চিত্তাকর্ষক বা মজার গল্প এবং গণিত সম্পর্কিত সংগীত এবং  গণিতবিদদের ব্যক্তিগত জীবনও অন্তর্ভুক্ত করা হয়।

## আরো দেখুন
* ললিত সংখ্যাতত্ত্বের তালিকা
* অস্পৃশ্য সংখ্যা

## তথ্যসূত্র

বিষয়শ্রেণী:হর্ষগণিত
সাহিনা মমতাজ বেগম

**সাহিনা মমতাজ বেগম** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার প্রাক্তন বিধায়ক।

## জীবনী
সাহিনা মমতাজ বেগম নাসিরুদ্দিন খানের পুত্রবধূ। ২০১৯ সাল থেকে তিনি পশ্চিমবঙ্গ বিধানসভায় নওদা বিধানসভা কেন্দ্রের বিধায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:২১শ শতাব্দীর ভারতীয় নারী রাজনীতিবিদ
রাউতারা জমিদার বাড়ি

**রাউতারা জমিদার বাড়ি** বাংলাদেশের সিরাজগঞ্জ জেলার শাহজাদপুর উপজেলায় অবস্থিত এক ঐতিহাসিক জমিদার বাড়ি। 

## ইতিহাস
জমিদার রুধেষ বাবু পোতাজিয়া ইউনিয়নের বড়াল নদীর তীরে এই জমিদার বাড়িটি প্রতিষ্ঠিত করেছেন। প্রায় ১০ একর জায়গা নিয়ে তিনি এই জমিদার বাড়িটি নির্মাণ করেন। বাড়িটির অবস্থান নদীর তীরে হওয়ায় কুমিরের ভয়ে বাড়ির চারপাশে ১০ ফুট উচু করে দেয়াল তৈরি করা হয়েছিল। কারণ প্রায় সময় কুমির বাড়িটিতে প্রবেশ করত। এছাড়াও বাড়িটি নদীর তীরে হওয়ায় জমিদারের বাড়ির বাইরে যাতায়াতের ব্যবস্থা ছিল নৌকা দিয়ে। জমিদার রুধেষ বাবু ছিলেন একজন অত্যাচারী জমিদার। যা এখনো এখানের লোকমুখে রচিত আছে। ১৯৫৭ সালের জমিদারী প্রথা বিলুপ্তির মধ্য দিয়েই এই জমিদার বাড়ির জমিদারীরও সমাপ্তি ঘটে। আর তখনই জমিদার রুধেষ বাবু তার বংশধরদের নিয়ে পার্শ্ববর্তী দেশ ভারতে চলে যান।

## অবকাঠামো
এখানে এখনো একটি পাঁচতলা বিশিষ্ট বাসভবন রয়েছে। যাতে প্রায় ২৫টিরও বেশি কক্ষ রয়েছে। এছাড়াও জলসা ঘর, কাছারিঘর, সুড়ঙ্গপথ ও নদীর তীরে গোসল করতে যাওয়ার জন্য একটি সুন্দর নকশার সিঁড়ি রয়েছে।

## বর্তমান অবস্থা
অযত্ন ও অবহেলার কারণে জমিদার বাড়িটির প্রায় প্রত্যেকটি স্থাপনাই এখন ধ্বংসের মুখে। সবগুলো স্থাপনাতেই এখন গাছগাছালি ও লতাপাতায় জরাজীর্ণ হয়ে রয়েছে। বর্তমানে স্থানীয়রা এটিকে গরুছাগলের আবাসস্থল হিসেবে ব্যবহার করতেছে।

## তথ্যসূত্র

বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:ঐতিহাসিক স্থান
বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের স্থাপত্য
বিষয়শ্রেণী:বাংলাদেশের প্রাসাদ
জগদীশ চন্দ্র বর্মা বসুনিয়া

**জগদীশ চন্দ্র বর্মা বসুনিয়া** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় সিতাই বিধানসভা কেন্দ্রের বিধায়ক হিসেবে দায়িত্ব পালন করছেন। তিনি ২০২৪ সালের লোকসভা নির্বাচনে তৃণমূল কংগ্রেস থেকে ভারতের সংসদ সদস্য হয়েছেন।

## কর্মজীবন
জগদীশ চন্দ্র বর্মা বসুনিয়া কোচবিহার জেলার সিতাই থেকে এসেছেন । তার পিতার নাম কালিপদ বর্মা বসুনিয়া। তিনি ১৯৮৩ সালে উত্তরবঙ্গ বিশ্ববিদ্যালয় থেকে বিএ এবং ১৯৮৮ সালে অমরাবতী বিশ্ববিদ্যালয় থেকে বিপিইড পাস করেন। তিনি সিতাই বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১-এ আসনটিতে জয়লাভ করেন ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:কোচবিহার জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অষ্টাদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
অস্পৃশ্য সংখ্যা

একটি **অস্পৃশ্য সংখ্যা** হলো এমন একটি ধনাত্মক পূর্ণসংখ্যা যা ঐ সংখ্যাসহ অন্য কোনও ধনাত্মক পূর্ণসংখ্যার যথাযথ ভাজকের সমষ্টি হিসাবে প্রকাশ করা যায় না।
অর্থাৎ, এই সংখ্যাগুলি নিঃশেষে বিভাজ্য সংখ্যার ফাংশনের চিত্রের মধ্যে নেই।
এর গবেষণায় কমপক্ষে আবু মনসুর আল-বাগদাদি (প্রায় ১০০০ খ্রিষ্টাব্দ) পর্যন্ত ফিরে যেতে হবে, যিনি দেখিয়েছিলেন যে ২ এবং ৫ উভয়ই অস্পৃশ্য। 

## উদাহরণ
কয়েকটি প্রথম সারির অস্পৃশ্য সংখ্যা:
২, ৫, ৫২, ৮৮, ৯৬, ১২০, ১২৪, ১৪৬, ১৬২, ১৭৮, ২০৬, ২১০, ২১৬, 238, 246, 248, 262, 268, 276, 288, 290, 292, 304, 306, 322, 324, 326, 336, 342, 372, 406, 408, 426, 430, 448, 472, 474, 498, ... (sequence A005114 in the OEIS)
## আরো পড়ুন
* শুভসংখ্যা

## তথ্যসূত্র

বিষয়শ্রেণী:পূর্ণ সংখ্যার ধারা
বহিঃধূমকেতু

**বহিঃধূমকেতু** (ইংরেজি: Exocomet) বা **সৌরজগৎ-বহির্ভূত ধূমকেতু** (ইংরেজি: Extrasolar comet) বলতে সৌরজগতের বাইরে বিচরণশীল ধূমকেতুগুলিকে বোঝায়। যাযাবর ধূমকেতু এবং সূর্য-ভিন্ন অন্যান্য তারাকে প্রদক্ষিণকারী ধূমকেতুগুলিও এই বর্গভুক্ত। ১৯৮৭ সালে প্রথম বহিঃধূমকেতু শনাক্ত করা হয়েছিল। এই ধূমকেতু ব্যবস্থাটি অতিনবীন এ-শ্রেণির প্রধান-পর্যায়ভুক্ত তারা বেটা পিক্টোরিসের কেন্দ্র করে গঠিত হয়েছে। এখনও পর্যন্ত মোট ১১টি তারার চারপাশে বহিঃধূমকেতুর উপস্থিতি পর্যবেক্ষিত অথবা অনুমিত হয়েছে।

সকল আবিষ্কৃত বহিঃধূমকেতু ব্যবস্থাগুলি (বেটা পিক্টোরিস, এইচআর ১০ ৫১ ওফিউশি, এইচআর ২১৭৪ ৪৯ সেটি, ৫ ভালপেকিউল, ২ অ্যান্ড্রোমিডা, এইচডি ২১৬২০, এইচডি ৪২১১১, এইচডি ১১০৪১১, এবং আরও সাম্প্রতিককালে আবিষ্কৃত এইচডি ১৭২৫৫৫) অতিনবীন এ-শ্রেণির তারাগুলিকে কেন্দ্র করে গড়ে উঠেছে।

৪৯ সেটি তারাটির চারপাশে যে গ্যাসীয় মেঘটি রয়েছে, সেটির উৎপত্তির কারণ উক্ত তারার গ্রহ ব্যবস্থায় ধূমকেতুগুলির সংঘর্ষ।


PIA22357-InterstellarObject-ʻOumuamua-ExitsSolarSystem.jpg|যাযাবর ধূমকেতু 'ওউমুয়ামুয়া সৌরজগৎ থেকে বেরিয়ে যাচ্ছে (শিল্পীর কল্পনায়)
Exocomets plunging into a young star (artist’s impression).jpg|নবীন তারা এইচডি ১৭২৫৫৫-এর বুকে ঝাঁপ দেওয়া বহিঃধূমকেতু (শিল্পীর কল্পনায়)
Artist’s impression of exocomets around Beta Pictoris.ogv|ভিডিও – শিল্পীর কল্পনায় বেটা পিক্টোরিসকে প্রদক্ষিণরত বহিঃধূমকেতু


## আরও দেখুন

* বহিঃচন্দ্র – সৌরজগতের বাইরে অবস্থিত যে কোনও প্রাকৃতিক উপগ্রহ
* বহির্গ্রহ - সৌরজগতের বাইরে অবস্থিত যে কোনও গ্রহ
* আন্তঃনাক্ষত্রিক বস্তু – কোনও তারা অভিকর্ষজ টানে বদ্ধ নয় এমন মহাজাগতিক বস্তু
* কেপলার মহাকাশ দূরবিন – ডিসকভারি কর্মসূচির দশম মিশন; বহির্গ্রহবিজ্ঞান গবেষণায় ব্যবহৃত মহাকাশ আলোক দূরবিন
* যাযাবর গ্রহ – গ্রহীয় ভর-যুক্ত কোনও বস্তু যা সরাসরি ছায়াপথকে প্রদক্ষিণ করে

## তথ্যসূত্র

বিষয়শ্রেণী:ধূমকেতু
বিষয়শ্রেণী:বহির্গ্রহবিজ্ঞান
ফারজানা

**ফারজানা** একটি নাম। এর দ্বারা বুঝানো হতে পারে:

* ফারজানা ইসলাম, জাহাঙ্গীরনগর বিশ্ববিদ্যালয়ের উপাচার্য  
* ফারজানা হক, বাংলাদেশী প্রমিলা ক্রিকেটার  
* ফারজানা দুআ এলাহি, বাংলাদেশী বংশোদ্ভূত ব্রিটিশ অভিনেত্রী ও ডিস্ক জকি

## আরও দেখুন